LEO ควัก 15 ลบ. เข้าถือหุ้น “แซตพีเอสฯ” สัดส่วน 9% รุกธุรกิจดิจิทัล
LEO ควัก 15 ลบ. เข้าถือหุ้น “แซตพีเอส คอร์ปอเรชั่น” สัดส่วน 9.9% เดินหน้ารุกธุรกิจการใช้สนับสนุนเทคโนโลยีดิจิทัลเพื่อเพิ่มประสิทธิภาพ และสร้างศักยภาพในการแข่งขัน
LEO ควัก 15 ลบ. เข้าถือหุ้น “แซตพีเอส คอร์ปอเรชั่น” สัดส่วน 9.9% เดินหน้ารุกธุรกิจการใช้สนับสนุนเทคโนโลยีดิจิทัลเพื่อเพิ่มประสิทธิภาพ และสร้างศักยภาพในการแข่งขัน
30 พ.ค. 2565

นายเกตติวิทย์ สิทธิสุนทรวงศ์ ประธานเจ้าหน้าที่บริหาร บริษัท ลีโอ โกลบอล โลจิสติกส์ จำกัด (มหาชน) หรือ LEO เปิดเผยว่า ที่ประชุมคณะกรรมการบริษัท ครั้งที่ 5/2565 เมื่อวันที่ 27 พฤษภาคม 2565 มีมติอนุมัติการเข้าลงทุนใน บริษัท แซดพีเอส คอร์ปอเรชั่น จำกัด (ZPS) วงเงิน 15,000,000 บาท คิดเป็น 9.9% หลังจากจดทะเบียนเพิ่มทุน
สำหรับ ZPS เป็นบริษัทสตาร์อัพผู้ให้บริการแพลตฟอร์ม “ZUPPORTS” ซึ่งถือว่าเป็น Logistics Platform ชั้นนำของภูมิภาคเอเชียที่ช่วยผู้นำเข้าส่งออกบริหารการขนส่งสินค้าระหว่างประเทศผ่านช่องทางออนไลน์ ได้แก่ ระบบเปรียบเทียบผู้ให้บริการขนส่งระหว่างประเทศ (Bidding) ระบบจองขนส่งทั้งทางทะเล ทางอากาศ และทางบก (Booking) ระบบตรวจสอบเอกสารวางบิลราคาขนส่ง (Billing) และระบบจัดการและวิเคราะห์ข้อมูลผ่านช่องทางออนไลน์ (Data Analytics)
ทั้งนี้ LEO ได้เล็งเห็นศักยภาพของแพลตฟอร์ม ZUPPORTS ที่เป็นส่วนสำคัญของแผนการจัดทำ Digital Transformation และต่อยอดธุรกิจของบริษัทฯในอนาคต บริษัทฯ จึงได้ร่วมลงทุนใน บริษัท แซดพีเอส คอร์เปอเรชั่น จำกัด โดยมีวัตถุประสงค์ในการลงทุนเพื่อสนับสนุนการใช้เทคโนโลยีดิจิทัลมาเพื่อเพิ่มประสิทธิภาพในดำเนินธุรกิจ ลดขั้นตอนของการทำงานให้กับลูกค้า และสร้างศักยภาพในการแข่งขันสำหรับโลกธุรกิจในยุคดิจิทัลของบริษัทฯ
อย่างไรก็ตาม การลงทุนดังกล่าว ทำให้บริษัทมีช่องทางการตลาดมากขึ้น เพื่อส่งเสริมการสร้างรายได้ให้บริษัทฯในอนาคต และได้รับเงินปันผลจากกิจการที่ลงทุนซึ่งคาดว่าจะเติบโตที่น่าพอใจและสร้างผลตอบแทนที่คุ้มค่า